Так, сапраўды, усіх намінантаў не адгадаў ніхто, але ж ці ёсць гэта падставай для трагедыі? Як для мяне, дык гэта азначае толькі адно – спіс адлюстроўвае зацікаўленасці не адной групы людзей, а прадстаўляе самыя шырокія шэрагі чытачоў. З аднаго боку ён прадказальны – гэта зразумела, калі мы хочам бачыць у спісе любімых чытачамі пісьменнікаў; з другога – незвычайны. Незвычайны адно тым, што суддзі не пабаяліся паставіць побач пісьменнікаў вельмі розных палітычных перакананняў і мастацкіх стыляў.